FK Rudar Kakanj

**Fudbalski klub Rudar** je nogometni klub iz Kaknja, Bosna i Hercegovina. Takmiči se u Drugoj ligi Federacije Bosne i Hercegovine - Centar.

Klub je osnovan 1920. godine. Rekorder je po broju nastupa u Prvoj ligi FBiH. Tradicionalne boje kluba su zelena i bijela. Domaće utakmice igra na stadionu Pod Vardom.

## Historija 
Skupština Fudbalskog Kluba Rudar Kakanj je na zasjedanju održanom 03.02.2009. godine donijela Odluku o promjeni godine osnivanja Kluba. Uvidom u dokumentaciju Arhiva Bosne i Hercegovine utvrđeno je da je Športski klub Rudar Kakanj formiran 1920 godine. Prva Pravila Športskog kluba Rudar Kakanj, napisana su 29.februara 1920. godine.Ista Pravila  predsjednik Športskog kluba Rudar Kakanj, Ivan Kljujić, sa Molbom za odobravanje Pravila uputio je 15. aprila 1920. godine Kotarskom uredu u Visoko.
Kotarski ured u Visokom, Pravila je primio 19.aprila 1920. godine pod brojem 5028. Sa napomenom „predlaže se na rješenje“  Kotarski je predstojnik Pravila  proslijedio  Zemaljskoj vladi za Bosnu i Hercegovinu u Sarajevo. Zemaljska vlada za Bosnu i Hercegovinu je 20.aprila 1920. pod rednim brojem 66696/20 sa četiri priloga Pravila primila molbu iz Kotarskog ureda Visoko.

Načelnik Odjeljnja za unutrašnje poslove Zemaljske vlade je 03. maja 1920. godine dokumentom Broj:  66696/20 I-2 i oznakom „Viđeno“ odobrio Pravila Športskog Kluba Rudar Kakanj i dva primjerka „vidiranih“ (odobrenih) Pravila vratio Kotarskom uredu Visoko sa pozivom da jedan primjerak Pravila bude uručen Osnivačkom odboru, a drugi da zadrži za zvaničnu upotrebu.
S obzirom da su 03. maja 1920. godine od strane Zemaljske vlade za Bosnu i Hercegovinu odobrena prva Pravila Športskog kluba Rudar Kakanj, nedvosmislen je zaključak da je  Športski Klub Rudar Kakanj od toga dana počeo sa  zvaničnim, pravno utemeljenim djelovanjem. Slijedom povijesenih događaja 1928. godine dolazi do ponovnog odobravanja, drugih po redu Pravila i obnavljanja rada Kluba, ali kao Radničkog Športskog Kluba Rudar Kakanj i to u Kraljevini SHS, a Pravila je odobrio Veliki Župan Sarajevske oblasti 23. augusta 1928. godine, oznakom „Viđeno“ u dokumentu broj:18.8 63/28., nakon što su Poglavaru Sreza Visočkog od strane predsjednika Rudolfa Potušeka upućena 17. juna 1928. godine.

### Put do druge lige 
Nakon Drugog svjetskog rata Rudar se takmiči u kvalifikacijama za ulazak u republičku ligu u koju i ulaze 1948. godine. U republičkoj ligi igrali su sve do sezone 1954/55 kada klub ispada u ligu Sarajevskog podsaveza a zatim i u Zeničku drugu grupu. U nižim rangovima takmičenja Rudar je igrao sve do 1961. kada nakon odlične sezone kao prvi iz BiH igraju utakmicu baraža sa Hrvatskim predstavnikom Borovom, za ulazak u Drugu saveznu ligu. Na opšte iznenađenje Rudar gubi utakmicu sa 8-0, a za glavnog krivca imenovan je trener Đorđe Detlinger iz Beograda kojeg klub otpušta uprkos jednoj od najboljih sezona u historiji.

### Druga savezna liga 
Slijedeće sezone sa novim trenerom Miroslavom Mehom Brozovićem, Rudar uspjeva ući u Drugu saveznu ligu u kojoj je igrao samo jednu sezonu - 1962/63. Nakon što su se u sezoni 1963/64. ekspresno vratili u Drugu ligu Rudar uspjeva očuvati svoj status nekoliko sezona. Jedna od glavnih karika je bio i golman Fahrija Dautbegović koji je poslije otišao u zagrebački Dinamo. U sezoni 1970/71. Rudar protiv Bora igra kvalifikacije za ulazak u Prvu saveznu ligu. Slijedeće sezone nakon reorganizacije takmičenja Rudar ispada u republičku ligu. U republičkoj ligi su uz nekoliko dobrih rezultata tavorili do još jedne reorganizacije takmičenja, 1988/89. kada su prebačeni u Međurepubličku ligu jug, a zatim nekoliko sezona poslije u Međurepubličku ligu zapad.

### Takmičenje u nezavisnoj BiH 
Nakon prekida takmičenja zbog ratnih dejstava i organiziranja NS BiH Rudar se takmiči u najvišem rangu - Prvoj ligi. U sezoni 1998/99. uspijevaju se plasirati na treće mjesto i tako osigurati plasman u play off koji se ipak na kraju nije odigrao. Slijedeće sezone je ostvaren isti uspjeh plasmanom na četvrto mjesto. U grupi B zajedno sa Brotnjom, Jedinstvom i Sarajevom osvajaju zadnje mjesto sa svih 6 poraza što je bila i svojevrsna najava sudbine kluba u slijedećoj sezoni. U maratonskoj, ujedinjenoj, ligi od 22 kluba Rudar na kraju osvaja 18. mjesto i ispada u Drugu ligu (danas Prva liga FBiH) u kojoj igra do danas.

## Plasman po sezonama 
## Reference 
## Vanjski linkovi 
* Službena stranica

Rudar Kakanj
Rudar Kakanj
Rudar Kakanj
Kategorija:1920. u Bosni i Hercegovini